登金陵凤凰台(李白)<br>凤凰台上凤凰游,凤去台空江自流。<br>吴宫花草埋幽径,晋代衣冠成古丘。<br>三山半落青天外,二水中分白鹭洲。<br>总为浮云能蔽日,长安不见使人愁。<br>乌衣巷(唐代,刘禹锡)<br>朱雀桥边野草花,乌衣巷口夕阳斜。<br>旧时王谢堂前燕,飞入寻常百姓家。<br>烟笼寒水月笼纱,夜泊秦淮近酒家。<br>商女不知亡国恨,隔江犹唱后庭花。<br>——杜牧《泊秦淮 》<br>江雨霏霏江草齐,六朝如梦鸟空啼。<br>无情最是台城柳,依旧烟笼十里堤。<br>——韦庄《台城 》<br>春花秋月何时了,往事知多少?<br>小楼昨夜又东风,故国不堪回首月明中!<br>雕栏玉砌应犹在,只是朱颜改。<br>问君能有几多愁?恰似一江春水向东流。<br>——李煜 《虞美人》
怪相见、常低面。一曲文君芳心乱。匆匆依旧吹散,月淡梨花馆。 秋娘苦妒浮金盏。漏些子堪猜是娇盼。归去相思肠应断。五更无寐,一怀好事,依旧蓝桥远。<br>“蓬山路杳,蓝桥信阻,黄花空老”、“碧桃溪上蓝桥路,寂寞朱门闲院宇”——蔡伸《西地锦》、《玉楼春·碧桃溪上蓝桥路》。<br>《西地锦》寂寞悲秋怀抱。掩重门悄悄。清风皓月,朱阑画阁,双鸳池沼。 不忍今宵重到。惹离愁多少。蓬山路杳,蓝桥信阻,黄花空老。<br>《玉楼春·碧桃溪上蓝桥路》碧桃溪上蓝桥路。寂寞朱门闲院宇。粉墙疏竹弄清蟾,玉砌红蕉宜夜雨。 个中人是吹箫侣。花底深盟曾共语。人生乐在两知心,此意此生君记取。<br>“蓝田种玉,绿房迎晓,一奁秋意”、“蓝田谁种玲珑玉,土华寒,晕碧云根”——周密《水龙吟·白莲》、《风入松·为谢省齐赋林壑清趣》。